זכויות להט"ב בחבר העמים הבריטי

נכון לאוקטובר 2023, רוב מדינות חבר העמים הבריטי (שידוע לרוב כ-"חבר העמים"), ארגון וולונטרי בינלאומי בו חברות 56 מדינות עצמאיות, שכולן, למעט שתיים (מוזמביק ורואנדה), היו חלק מהקולוניות של האימפריה הבריטית בעבר, מפלילות קיום פעילות הומוסקסואלית בין מבוגרים מאותו המין כולל צורות הפללה נוספות הקשורות לסוגיות של נטייה מינית, ביצוע קרוס-דרסינג, זהות מגדרית וביטוי מגדרי. פעילות הומוסקסואלית מוגדרת כעבירה פלילית ברוב של 30 מתוך 56 המדינות החברות בארגון וחוקית ב-26 בלבד. המעמד החוקי של פעילות הומוסקסואליות במדינות חבר העמים תואר כתוצאה של "ההשפעה ההיסטורית הגדולה" או "מורשתה של האימפריה הבריטית". ברוב המקרים, אלה היו מנהלים קולוניאליים אירופאים לשעבר שקבעו חקיקה אנטי-הומוסקסואלית על רקע איסור קיום "מעשי סדום" או "מעשים נגד סדר הטבע" במהלך המאה ה-19 וקודם לכן. בשל המקור המשותף של חוקי העונשין ההיסטוריים בקולוניות בריטיות רבות לשעבר, האיסור על קיום פעילות הומוסקסואלית בהסכמה בין מבוגרים, בדגש על קיום מין אנאלי, נקבע בסעיף 377 בקוד הפלילי (אנ') של 42 קולוניות בריטיות לשעבר, שרבות מהן חברות היום בארגון. העונשים דה יורה על ביצוע פעילות הומוסקסואלית בין מבוגרים בהסכמה נותרו קשים במספר מדינות חבר העמים. בין היתר סעיפי חוק העונשין השונים כוללים עד 10 שנות מאסר ו/או עבודות כפייה בג'מייקה, עד 14–21 שנות מאסר בקניה ובין 2–20 שנות מאסר, קנס, ענישה גופנית או הגליה במלזיה בעוד מוסלמים עלולים לעמוד בפני עונש מוות על פי דין השריעה האסלאמי במדינה. עונשים אחרים כוללים קבוצת מדינות שמטילות עונש מרבי של מאסר עולם על קיום פעילות הומוסקסואלית בהן: בנגלדש, גיאנה, פקיסטן, סיירה לאון, טנזניה ואוגנדה. בברוניי ומדינות מסוימות בצפון ניגריה הרשעה על רקע קיום פעילות הומוסקסואלית עלולה אף לשאת עונש מוות בסקילה באבנים, עונש שהוחמר מאז התפרקות האימפריה הבריטית ושילוב החוק הפלילי הקולוניאלי עם דין השריעה האסלאמי. במדינות מסוימות כמו קמרון, לעיתים קרובות ישנם דיווחים על קיום מעצרים וכליאה של אזרחי להט"ב במדינה בגין קיום פעילות הומוסקסואלית או ביצועי קרוס-דרסינג על ידי הרשויות. בעשורים האחרונים, באוגנדה ובניגריה, הצעות חוק שונות הוצעו עבור החמרת הענישה בחוקי העונשין על רקע קיום פעילות הומוסקסואלית. עם זאת, לאורך השנים דווח בתקשורת הבינלאומית כי העונשים האנטי-הומוסקסואלים שנותרו בחוקי העונשין של מדינות חבר העמים מאז התקופה הקולוניאלית, לא נאכפים בפועל (דה פקטו) בין היתר בגלל שאזרחי להט"ב באותן מדינות שומרים בסוד על נטייתם המינית האמיתית או זהותם המגדרית המועדפת בקרב האוכלוסייה כתוצאה מההפללה הקיימת בחוק. ערך מורחב – זכויות להט"ב דו"ח שהופק בנובמבר 2015 על ידי ארגון זכויות הלהט"ב הבריטי "Human Dignity Trust" (אנ') בשיתוף עם איגוד עורכי הדין של חבר העמים הבריטי טען שמדינות שממשיכות להפליל פעילות הומוסקסואלית בהסכמה מחמירות את ההשפעות של התפרצויות מחלות ה-HIV/איידס. הדו"ח העריך שכ-2.9 מיליארד בני אדם חיים במדינות חבר העמים שבהן קיום פעילות הומוסקסואליות בהסכמה נושא עונשים פליליים שמתוכם כ-174 מיליון עשויים להיות מזוהים כלהט"ב. בסיומו, קבע דו"ח באומרו כי: "יש קשר ישיר בין הפללת פעילות הומוסקסואלית לבין שיעורים מוגברים של שכיחות HIV, וחבר העמים הבריטי מוכיח ללא ספק את הקשר הזה. חבר העמים מהווה כ-30% מאוכלוסיית העולם אך למעלה מ-60% ממקרי ההדבקה ב-HIV ברחבי העולם. המצב הזה הלך והחמיר". —  "Human Dignity Trust" ביולי 2011 המזכיר הכללי של חבר העמים הבריטי (אנ'), קמאלש שארמה (אנ'), העומד בראש הארגון, התבטא נגד אפליה כלפי להט"ב בעת ביקורו באוסטרליה והצהיר כי "השמצה והטרדה על רקע נטייה מינית עומדים בסתירה לערכי חבר העמים". זו הייתה הפעם הראשונה שדמות במעמד כה בכיר בארגון התבטאה בפומבי בנושא. שארמה חזר והדגיש את עמדתו בנאום המרכזי שלו בטקס הפתיחה של פגישת ראשי הממשלות של מדינות הארגון (CHOGM) באותה שנה, "אנו זוכרים את אישור ערכי ועקרונות חבר העמים הבריטי משנת 2009, הכוללים מחויבות ברורה לסובלנות, כבוד והבנה... אפליה והפללה על רקע נטייה מינית עומדות בסתירה לערכים שלנו והייתה לי ההזדמנות להתייחס לכך בהקשר לכנסים הקשורים לחוקים שלנו". - קמאלש שארמה, מזכ"ל חבר העמים הבריטי מזכ"לית הארגון החדשה, פטרישיה סקוטלנד (אנ'), שנכנסה לתפקיד ב-1 באפריל 2016, התחייבה בשנתיים הראשונות בכהונתה בתפקיד "לקדם אי-הפללה של פעילות הומוסקסואלית" במדינות חבר העמים הבריטי שעדיין מגדירות פעילות הומוסקסואלית בין מבוגרים בהסכמה כעבירה פלילית. עם זאת, היא הציעה שהתקדמות בנושא צריכה להיבנות באמצעות "ביסוס קונצנזוס" באומרה: "אין לנו את הזכות או ההזדמנות לכפות על מדינות, אבל אנחנו יכולים להתחיל שיחה ממש טובה על עבודה איתן כדי שהן יבינו את הנושאים הכלכליים ביחס לזכויות אדם ויעשו את השינוי". — פטרישיה סקוטלנד, מזכל"ית חבר העמים הבריטי פעיל זכויות האדם הבריטי פיטר טאצ'ל וחבר הקבינט של דרום אוסטרליה (אנ'), איאן האנטר (אנ'), קראו להעלות את נושא מעמד זכויות הלהט"ב במדינות הארגון על סדר היום של פגישת ראשי ממשלות חבר העמים הבריטי (CHOGM) שתתקיים בעיר פרת', בירת אוסטרליה המערבית בסוף אוקטובר 2011 באומרם: "CHOGM" אף פעם לא דנה, שלא לדבר על תמכה, בשוויון עבור להט"ב ובזכויות אדם. זה זמן רב ש-"CHOGM" לא התייחסה לנושא ההומניטרי הזה, שהיא הזניחה יותר מדי זמן". —  פיטר טאצ'ל ואיאן האנטר קריאתם של טאצ'ל והאנטר נתמכה גם על ידי חבר האספה המחוקקת של פרת', ג'ון הייד, שקרא לראש ממשלת מערב אוסטרליה קולין בארנט (אנ') להשתמש בתפקיד שלו ולקרוא לנציגי "CHOGM" לטפל בסוגיית זכויות להט"ב במדינות חבר העמים. לבסוף, אושר כי שר החוץ האוסטרלי, קווין ראד, יתערב בפגישה ראשי הממשלות בחודש אוקטובר בקריאה למדינות הארגון לבטל חוקים שמפלילים קיום פעילות הומוסקסואלית בשטחן. הדיון על מעמד זכויות להט"ב בפגישה בפרת' התקבל בתגובות שותקות מרוב הנציגים הנוכחים ובתמיכה חזקה מנציגי הממלכה המאוחדת, קנדה, אוסטרליה וניו זילנד. עם זאת, בסיום הפגישה, לא ניתן היה להגיע להסכמה לפרסם דו"ח של פרסומים מובהקים שבחן את הרלוונטיות העתידית של חבר העמים ודרש מכל המדינות החברות שמפלילות הומוסקסואליות להסיר את האיסורים שלהן על ידי העברת אי-הפללה. בנובמבר 2015, הודיעה סנדיפ ורמה (אנ'), תת-מזכיר המדינה במחלקת הפיתוח הבינלאומי של הממלכה המאוחדת, כי היא תעמוד בראש הישיבה שתדון במעמד זכויות להט"ב במדינות הארגון בפגישת ראשי ממשלות חבר העמים הבריטי במלטה. בשנת 2016, דחק ראש ממשלת מלטה, ג'וזף מוסקט, במדינות חבר העמים לבטל חוקים שמפלילים קיום פעילות הומוסקסואלית בהסכמה בשטחן בנאומו לציון יום חבר העמים הבריטי במנזר וסטמינסטר. המלכה אליזבת השנייה, ראש חבר העמים, נכחה באירוע. ביוני 2017, חבר העמים אישר את ההסמכה של הארגון רשת השוויון של חבר העמים (TCEN), מה שהפך אותו לארגון הראשון שהוסמך רשמית על ידי חבר העמים שמתמקד בסוגיות של זכויות להט"ב בארגון. משמעות ההסמכה תעניק לפעילי רשת השוויון גישה מוגברת לסוגיות שונות בחבר העמים והשתתפות בפגישות. ראש ממשלת הממלכה המאוחדת, דייוויד קמרון, הצהיר על תמיכתו בשינוי וחקיקת זכויות להט"ב בכלל מדינות הארגון באומרו: "זה פשוט מזעזע. איך אפשר להתייחס ככה לאנשים? איך רומסים את זכויותיהם בגלל הדעות הקדומות ואפילו האלימות שהם סובלים ממנה. אני רוצה שהממלכה המאוחדת תהיה מגדלור עולמי לרפורמה". —  דייוויד קמרון, ראש ממשלת הממלכה המאוחדת השר לפיתוח המדינה ואפריקה (אנ'), אנדרו מיטשל (אנ'), ציין לאחר הצהרתו של קמרון כי הממלכה המאוחדת תמנע סיוע כלכלי לפיתוח מדינות חבר העמים שאינן מכירות בזכויות להט"ב. בעקבות זאת, תמיכה תקציבית של 19 מיליון לירה שטרלינג הושעתה על ידי המדינה שהיו אמורים להימסר למלאווי בעקבות הפרות חוזרות ונשנות של זכויות להט"ב בסיסיות בשטחה. היוזמה נתמכה מאוחר יותר על ידי ראש הממשלה קמרון, שהדגיש כי מדינות שמקבלות סיוע מהממלכה המאוחדת "חייבות לדבוק בזכויות אדם ראויות" בשטחן. לאחר שממשלת סיישל הסכימה להתקדם עם חקיקתה להכשרת פעילות הומוסקסואלית בהסכמה במדינה, חברי הממשלה ציינו במפורש את מסע ההסברה של דיפלומטים בריטים בנושא כסיבה להאצה בחקיקה. בשנת 2014, שר החוץ הבריטי, ויליאם הייג, כתב מכתב למזכ"ל חבר העמים הבריטי קמאלש שארמה שבו קרא לו להשתמש בתפקידו כדי "להאיץ במדינות החברות לעמוד באחריותן לקדם את זכויותיהם של אזרחי להט"ב בשטחן". מאוחר יותר הצהיר הייג שהממלכה המאוחדת צריכה להפוך את "ההגנה על זכויותיהם של אזרחי להט"ב לחלק מרכזי של יחסיה עם מדינות אחרות בחבר העמים". באפריל 2018 אירחה הממלכה המאוחדת את הישיבה השנתית של ראשי הממשלות של מדינות הארגון בלונדון. ראש ממשלת הממלכה המאוחדת, תרזה מיי, אמרה שהיא "מתחרטת שרבים מהחוקים הנוכחיים ברחבי מדינות חבר העמים שהפלילו הומוסקסואליות הם מורשת ישירה של הקולוניאליזם הבריטי"; והציעה תמיכה בכל ממשלה שתהיה מוכנה לשנות את החקיקה שלה בנושא. לפני קיום הפגישה, מעל 100,000 אנשים חתמו על עצומה שקראה להעלות את סוגיית זכויות הלהט"ב במדינות חבר העמים בפגישה. בשנת 2011, אמון הקלידוסקופ (אנ'), ארגון ללא מטרת רווח, הוקם בלונדון על מנת לעודד פוליטיקאים במדינה לגרום לכך ששרים בממשלה ידונו בסוגיות מעמד זכויות להט"ב במדינות חבר העמים בכל פעם שהם מארחים את עמיתיהם. הארגון הוקם במטרה לביטול החוקים האנטי-הומוסקסואלים שעדיין קיימות בקרב מדינות הארגון תוך שימוש בלחץ עסקי ופוליטי. הזמרים הבריטים אלטון ג'ון וג'ורג' מייקל, שידועים כהומוסקסואלים גלויים, הציעו את תמיכתם בארגון, בעוד שג'ון השתתף באירוע ההשקה שלו ב-13 בספטמבר 2011. ערך מורחב – נישואים של זוגות מאותו המין הממלכה המאוחדת אקרוטירי ודקיליה* הממלכה המאוחדתגיברלטר גיברלטר* הממלכה המאוחדת הממלכה המאוחדת* הממלכה המאוחדתג'רזי ג'רזי* הממלכה המאוחדתגרנזיאולדרניסרק גרנזי, אולדרני וסרק* הממלכה המאוחדתהאי מאן האי מאן* מלטה מלטה* הממלכה המאוחדתהטריטוריה הבריטית באוקיינוס ההודי הטריטוריה הבריטית באוקיינוס ההודי* דרום אפריקה דרום אפריקה* הממלכה המאוחדת סנט הלנה, אסנשן וטריסטן דה קונה* הממלכה המאוחדתאיי ג'ורג'יה הדרומית ואיי סנדוויץ' הדרומיים איי ג'ורג'יה הדרומית ואיי סנדוויץ' הדרומיים* הממלכה המאוחדתאיי פוקלנד איי פוקלנד* קנדה קנדה* אוסטרליה אוסטרליה* הממלכה המאוחדתפיטקרן איי פיטקרן* ניו זילנד ניו זילנד* הממלכה המאוחדתהטריטוריה הבריטית באנטארקטיקה הטריטוריה הבריטית באנטארקטיקה* ערך מורחב – איחוד אזרחי קפריסין קפריסין* הממלכה המאוחדתברמודה ברמודה* הממלכה המאוחדתאיי קיימן איי קיימן* הודו הודו בוטסואנה בוטסואנה מאוריציוס מאוריציוס* מוזמביק מוזמביק (בתעסוקה בלבד) סיישל סיישל* (בתעסוקה בלבד) סינגפור סינגפור (מפני הסתה, הטרדה ואלימות מרקע דתי בלבד) ברבדוס ברבדוס (נטייה מינית בתעסוקה בלבד) הממלכה המאוחדתאיי הבתולה הבריטיים איי הבתולה הבריטיים* הממלכה המאוחדתמונטסראט מונטסראט הממלכה המאוחדתאיי טרקס וקייקוס איי טרקס וקייקוס* בליז בליז ניו זילנדאיי קוק איי קוק* (בתעסוקה בלבד) פיג'י פיג'י* (בתעסוקה בלבד) גבון גבון* לסוטו לסוטו רואנדה רואנדה* הממלכה המאוחדתאנגווילה אנגווילה* אנטיגואה וברבודה אנטיגואה וברבודה איי בהאמה איי בהאמה* סנט קיטס ונוויס סנט קיטס ונוויס טרינידד וטובגו טרינידד וטובגו נאורו נאורו* ניו זילנדטוקלאו טוקלאו* ונואטו ונואטו* הערה: * מדינות שחתמו בעד הצהרת האו"ם בדבר נטייה מינית וזהות מגדרית, ‡ מדינות שחתמו על ההצהרה הנגדית מטעם סוריה. סמואה סמואה* (בתעסוקה בלבד) סרי לנקה סרי לנקה מלאווי מלאווי ‡ נמיביה נמיביה סיירה לאון סיירה לאון אסוואטיני אסוואטיני* דומיניקה דומיניקה* ג'מייקה ג'מייקה גרנדה (מדינה) גרנדה גיאנה גיאנה סנט לוסיה סנט לוסיה ‡ מלאווי סנט וינסנט והגרנדינים קיריבטי קיריבטי ניו זילנדניואה ניואה* טונגה טונגה טובאלו טובאלו פפואה גינאה החדשה פפואה גינאה החדשה איי שלמה איי שלמה ‡ קמרון קמרון ‡ גמביה גמביה גאנה גאנה קניה קניה ‡ ניגריה ניגריה ‡ (מדינות הדרום) טנזניה טנזניה ‡ טוגו טוגו ‡ אוגנדה אוגנדה ‡ זמביה זמביה בנגלדש בנגלדש ‡ מלזיה מלזיה ‡ המלדיביים האיים המלדיביים פקיסטן פקיסטן ‡ ברוניי ברוניי ‡ ניגריה ניגריה ‡ (מדינות הצפון) הערה: * מדינות שחתמו בעד הצהרת האו"ם בדבר נטייה מינית וזהות מגדרית, ‡ מדינות שחתמו על ההצהרה הנגדית מטעם סוריה. זכויות להט"ב באוקיאניה זכויות להט"ב באירופה זכויות להט"ב באמריקה זכויות להט"ב באסיה זכויות להט"ב באפריקה זכויות להט"ב באיחוד האירופי זכויות להט"ב במדינות ברית המועצות לשעבר זכויות להט"ב במזרח התיכון , "This Alien Legacy The Origins of "Sodomy" Laws in British Colonialism", Human Rights Watch, 2008-12-17 Jessica Geen, Commonwealth Secretary General backs gay rights, PinkNews | Latest lesbian, gay, bi and trans news | LGBTQ+ news, ‏2011-10-26 (באנגלית אמריקאית) Jessica Geen, Australian foreign minister to call on Commonwealth to repeal anti-gay laws, PinkNews | Latest lesbian, gay, bi and trans news | LGBTQ+ news, ‏2011-10-19 (באנגלית אמריקאית) Commonwealth nations to have aid cut for gay rights abuses, The Independent, ‏2011-10-31 (באנגלית) Nick Duffy, International Development minister: Anti-gay laws in Commonwealth ‘absolutely unacceptable’, PinkNews | Latest lesbian, gay, bi and trans news | LGBTQ+ news, ‏2015-11-19 (באנגלית אמריקאית) Nick Duffy, Malta PM urges Commonwealth countries to ditch Colonial-era anti-gay laws, PinkNews | Latest lesbian, gay, bi and trans news | LGBTQ+ news, ‏2017-03-14 (באנגלית אמריקאית) Nick Duffy, Commonwealth grants recognition to LGBT Equality Network, PinkNews | Latest lesbian, gay, bi and trans news | LGBTQ+ news, ‏2017-06-20 (באנגלית אמריקאית) "Cameron threat to dock some UK aid to anti-gay nations". BBC News (באנגלית בריטית). 2011-10-30. נבדק ב-2023-01-18. Benjamin Butterworth, Over a billion people are living under British anti-gay laws as 40th Commonwealth Day celebrated, PinkNews | Latest lesbian, gay, bi and trans news | LGBTQ+ news, ‏2017-03-13 (באנגלית אמריקאית) John Bingham,Johnbingham, ‏Gay rights should be centre of UK's relations with Commonwealth - William Hague, The Telegraph, 30 October 2014 Nick Duffy, Theresa May tells Commonwealth leaders: We 'deeply regret' Colonial-era anti-gay laws, PinkNews | Latest lesbian, gay, bi and trans news | LGBTQ+ news, ‏2018-04-17 (באנגלית אמריקאית) Kaleidoscope Trust – Freedom, Safety and Equality for LGBT+ People, UK Charity, Charity Organisations in United Kingdom – About Us, www.kaleidoscopetrust.com (באנגלית) Elton John tells world leaders: stop anti-gay discrimination, The Independent, ‏2011-09-11 (באנגלית)